Guvernanţii au dat pe o agendă cât dă un român obişnuit pe un frigider, de exemplu: 750 de lei.

Guvernul condus de Viorica Vasilica Dăncilă a cumpărat agende la suprapreț - Foto: Inquam Photos / George Călin

Mai exact, Secretariatul General al Guvernului a cumpărat, la sfârșitul lunii trecute, 100 de agende, care au costat, în total, peste 16 mii de euro. Achiziţia a fost aprobată de fostul judecător CCR, Toni Greblă, acum şeful SGG-ului, judecat pentru fapte de corupţie.

Agendele sunt din piele naturală şi sunt personalizate cu sigla Guvernului.

Prețurile la agende personalizate similare ajung pe piață la maximum 250 de lei, în timp ce pensia minima este de 640 de lei, potrivit Ordonanței de urgență a Guvernului nr. 82/2017, deci ceva mai puțin decât prețul unei agende cumpărate de Guvern.

În octombrie, guvernanţii au cumpărat din bani publici creme de mâini. 72 la număr, în flacoane de 50 de mililitri. Pentru ele s-au plătit, din bugetul statului, 500 de euro.

Citește și ”Ce suntem obligați să facem pentru următorul veac românesc”

Sursa foto: Inquam Photos / George Călin